CYPERACEAE SURINAMENSES NOVAE VEL 
CRITICAE 

auctore H. UITTIEN (Deventer). 


Cyperus ruderalis Uitt. nov. spec. 

Annuus, viridis, culmis caespitosis, complanatis, raro 
trigonis, striatis, apicem versus modice setulosis, 6—10 cm 
longis, 1—1,5 mm latis, basi 0—2-foliatis. Foliis culmo 
multo brevioribus vel subaequilongis, 1,5—2,5 mm latis. 
Umbella simplex vel interdum mediocriter composita,. 
4—11-radiata, radiis 2,5 (0—3) cm longis, involucri foliis 
quattuor, uno usque ad 7 cm longo, secundo umbellam 
superante, tertio subaequante, quarto multo minore. 
Spiculis 2—3 mm, fructiferis usque ad 5 mm longis, 1,5 
vel basi 2 mm latis, turgidis, densissime 10—30-fascicu- 
latis, involucelli foliis squamiformibus ovatis vel oblongis, 
concavis, subcarinatis, carina setulosa, obtusis vel acutis, 
multinerviis, margine membranaceis, spiculis aequilongis. 
Rhachilla lata, flaccida, foveolata, exalata. Glumae dense 
imbricatae, patentes, late triangulares vel circulares, apice 
rotundatae, obtusissimae, nervo vix dorso excurrente, 
concavae, hand carinatae, virides, margine pellucidae, 
sub-3-nerviae, 1 mm longae. Stamen unicum, anthera 
oblonga, obtuse mucronata. Nux obovato-ellipsoidea, tri¬ 
gona, mucronata dimidio glumae aequilonga. Stylus nuce 
aequilongus ramis tribus e gluma exsertis. 

Surinamo. In ruderatis prope cataractas Avanavero 

dictas fluvii Kabalebo legit Stahel mense Martio 1920. 
(n. 4611). (Typus!). 

E sectione Fuscarum Kunth, Cypero difformi L. proxima, a quo 
spiculis multo brevioribus et latioribus, glumis densius sitis 
multisque aliis notis differt. 

Cyperus hoppiifolius Uitt. nov. spec. Fig. 1. 

Glaucescens, rhizomate lignoso perennis, culmo 25—32 
cm longo gracili triquetro lateribus excavatis apice summo 
retrorsim scabriusculo basi dense folioso. Folia culmum 
longe superantia usque ad 65 cm longa, medio 1—14 mm 
lata, basin versus in pseudo-petiolos circa 15 cm longos 
angustata et duplicata, glaucescentia, vaginis 7—10 cm 
longis basi fuscis margine lato membranaceo pellucido de 
ciduo praeditis, nervo mediano subtus acute prominente 
nervis binis lateralibus supra magis conspicuis, marginibus 
in speciminibus siccis saltem saepe recurvatis, apice sensim 
acutato in marginibus nervisque prominentibus scabro. 
Involucri folia tres vel quattuor imo longissimo foliis basa¬ 
libus similia. Umbella simplex radiis 5—8 usque ad 5 cm 
longis 5—9-spiculatis. Spiculae lineares 1,5—2,5 cm longae, 
5 mm latae, 25—50-florae, valde applanatae glumis remo- 
tiusculis patulis sese nonnisi apicibus curvatis attin¬ 
gentibus nuces maturas pro parte detegentibus. Glumae 
virides (?) ovatae acutae neque mucronatae neque acumi¬ 
natae duplicatae dorso ecarinatae setulosae 4,5 mm longae 
siccae autem apice alato-carinatae incurvatae, nervis multis 
inconspicuis. Stamen unicum filamento longo. Nux tertiam 
partem glumae attingens trigona mucronata 1,25 mm fere 
longa granulata albescens stylo exserto profunde trifido. 

Surinamo. In ripa fluvii Suriname superioris prope 
Goddo mense Januario 1926 lecta (B. W. n. 99, Typus!) 

Species e sectione Diffusorum Kunth, Boeckeler et Clarke, 
magnitudine spicularunt insignis et a plurimis huius sectionis primo 
visu diversa foliorum forma Hoppiam vel Calyptrocaryam in mentem 
revocat. 



Fig. 1. Cyperus hoppiifolius Uitt. 

Rhynchospora cephalotes Vahl, var. angustifolia 
Uitt. nov. var. Foliis angustioribus, 3—4 mm latis, 
viridibus. Inflorescentia laxa, oligostachya, breviter 
pedunculata vel bractea singula subtensa. 

In ripa fluvii Gran Rio superioris legit Hulk (n. 346), 
18 X 1910. In montibus Wilhelminae legit Stahel (n. 585 
— B.W. n. 7111), 5 VIII 1926. 

Habitu tam a forma typica diversa, ut species nova haberi posset, 
floris et fructus characteribus autem consimilis, ceteroquin in eodem 
loco collecta. (Hulk n. 345). 

Bulbostylis capillaris Kunth, var. glabra Uitt. nova 
var. Spiculae ovatae-oblongae, 2 mm latae. Nux maior, 
subcordato-triangularis, ne obsolete quidem transver- 
sim undulata. Vaginae in ore pilis carentes, ceteroquin 
formae typicae similis. 

Surinamo. In dicione Parae legit Focke mense Sep¬ 
tembri 1844 (n. 1071, Herb. Utr.). 

Bulbostylis capillaris Kunth, var. maior Uitt. nova 
var. Spiculis 5—9 mm longis. 

Surinamo. In summo monte Voltzberg dicto legit Pulle 
22 VIII 1920. (n. 263). 

Varietas prima vaginis glabris, secunda spiculis maioribus cum 
a forma typica tum a var . tenuifolia Clarke diversae sunt. Haec 
species per totam Americam tropicam et subtropicam, sensu lato 
etiam in orbe vetere longe lateque distributa, difficiliter a speciebus 
affinibus secerni potest. Varietates novae supra descriptae nullo 
modo in systemam Pfeifferianam (Vide H. Pfeiffer. Der Formen- 
kreis des Scirpus capillaris, Bot. Arch. Bd. 6, 1924, p. 186—193) 
inseri patiuntur. Forma fasciculata e dicione Uruguayense a cl. 
Ostenio in Anales Mus. Hist. Nat. de Montevideo, Ser. II, Tom. III, 
p. 192 descripta spiculis fasciculatis satis aliena, B. fasciculatae 
Uitt. affinis vel identica esse videtur. 

Nullo, nisi monografo, cui specimina omnia huius species affi¬ 
niumque spederum suppetunt, partitionem novam emendatam 
prodere liceat. 

Scleria Staheliana Uitt. nova spec. (Euscleria, ex affi¬ 
nitate melaleucarum). Habitus et inflorescentia Scleriae 
pterotae Presl., bracteis glumisque ciliatis, nuce alba, 
tessellata. 

Culmo gracili triquetro folioso, plus quam 40 cm. alto, 
retrorsum scabro; vaginis laxis, late alatis, 2—5 cm longis, 
ligula late-rotundata, fere 2 mm longa margine pilis fuscis 
dense ciliata. Folia fere 2 dm longa, 4—7 mm lata, versus 
apicem sensim attenuata, nervis principalibus subtus parce 
pilosis. Inflorescendae 3—5 axillares et terminales, longae 
distantes, 2—3 cm diametro, oligostachyae (forsan depau- 
peratae?) fastigiatae, ramis ramulisque alatis, alis carinisque 
bractearum longe ciliato-pilosis. Squamae lanceolatae, 
carinatae, membranaceo-marginatae, nucem multo supe¬ 
rantes. Nux exacte globosa, apice umbonata, lactea, pulchre 
tessellata, trabeculis verticalibus sinuato-dentatis conspi- 
cuuis, horizontalibus parvioribus, saepe imperfectis, glabra, 
2 mm diametro. Discus obsolete trilobus marginibus palli¬ 
dioribus glabris. 

Surinamo. In montibus Wilhelminae legit Stahel 
(n. 571 — B.W. n. 7100 Typus!) mense Junio 1926. 

E sectione Melaleucarum, fructibus autem propriis ab omnibus 
speciebus mihi cognitis huius sectionis satis diversa. 

Scleria stipitata Uitt. nov. spec. 

Conspectus Scleriarum ex affinitate 5. reflexae H. B. K. et 

S. secantis Urb. 

I. Paniculae 2 vel 3, pilosae vel pilosellae; discus orbicularis, 
integer; nux albida. 

* Nux levissima; discus niveus. 

f ligula appendicula elongata membranacea prae¬ 
dita ..5. reflexa H. B. K. 

tt ligula abbreviata....... S. Weigeltiana Schrad. 

** Nux reticulato-tuberculata. S. tenacissima N. ab E. 





190 


II. Paniculae 4—7, subglabrae; discus trilobus; nux purpurascens. 

* Vaginae pilosae, discus brevis, nux globosa, apice 
rotundata... S. secans Urb. 

** Vaginae glabrae vel pilosiusculae, discus stipitiformis, 
nux depresso-globosa, apice truncata. 

t Vaginae glabrae; rami panicularum patentes, 

5—12 spiculati; spiculae virides.. 

S. stipitata Uitt. 

ft Vaginae pilosiusculae; rami panicularum sube¬ 
recti, 1—3 spiculati; spiculae purpurascentes... 

5. Splitgerberiana Henrard. 

Scleria stipitata Uitt. nov. spec. 

Glaucescenti-viridis, culmo gracili sparse folioso, acute 
triquetro, aculeis grandiusculis retrorsim scaberrimo, 2—3 
mm crasso. Foliis sequentis nisi multo scabrioribus culmum 
superantibus, vaginis exalatis omnibus viridibus glabris 
scabris, superioribus 2—6 cm longis, ligula abbreviata 
margine subpurpurascente ciliata. Paniculis (4—)5 distan¬ 
tibus pyramidalibus maiusculis viridibus, ramis inferioribus 
patentibus vel reflexis, 5—12 spiculatis, spiculis viridibus. 
Nux trigonoglobosa 3 mm lata depressa undulato-pustulosa 
parce pilosella, apice truncata umbonata, lactea vel lutes- 
centi-grisea, purpurascenti-variegata. Discus stipitiformis 
2 mm longus nuci angustior, longitudinaliter plicosus luteo- 
fuscus, apice trilobus, lobis rotundatis crassiusculis. 

Surinamo, in ripa Nickerie fluvii superioris legit 
J. W. Gonggrijp et G. Stahel, 21 II 1915 (n. 994). 

Scleria Splitgerberiana Henrard Msc. in Herb. Lugd. 

Bat. 

Subglaucescenti-viridis, culmo gracili plus quam 50 cm 
alto, densissime folioso, foliis 1,5 cm distantibus, acute 
triquetro, retrorsim scaberrimo, 2—3 mm crasso, apice 
purpurascente folia superante. Foliis 4—5 mm latis, grami¬ 
neis sensim angustatis rigidis suberectis glabris, costa me- 

diana subtus marginibusque retrorsim scabris, vaginis 
exalatis inferioribus viridibus pilosiusculis laevibus, supe¬ 
rioribus purpurascentibus glabris aculeatis 2 cm longis, 
ligula abbreviata margine purpurascente ciliata. Paniculis 
6—7 approximatis parvis pyramidalibus vel subcymosis 
purpurascentibus pedunculis gracilibus ramis inferioribus 
suberectis 1—3-spiculatis, spiculis purpureis vel purpu¬ 
rascentibus. Nux trigono-globosa, 3 mm lata depressa 
subundulato-pustulosa pilosella, apice truncata umbonata 
nivea, purpureo-maculata. Discus stipitiformis 2 mm longus, 
quam nux multo angustior, angulosus luteo-fuscus, apice 
trilobus, lobis rotundatis tenuibus. 

Surinamo. „In umbrosis prope Paramaribo”, legit 
Splitgerber nr. 1070, Typus!, mense Maio 1838. (Herb. 
Lugd. Bat. 902, 94—338). 



